rejauldu/bengali-wikipedia huggingface dataset:
ছেংতুএই ম্যান্ডারিন চীনা ব্যক্তিনাম বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় ম্যান্ডারিন চীনা শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। বিভিন্ন গণমাধ্যমে "চেংডু", "চেংদু", ইত্যাদি বানানগুলি দেখা যেতে পারে, কিন্তু বাংলা উইকিপিডিয়াতে সঠিক চীনা উচ্চারণের সবচেয়ে কাছাকাছি এবং সহজে পঠনযোগ্য প্রতিবর্ণীকরণ করা হয়েছে। (; ফিনিন:Chéngdū) গণচীনের একটি উপপ্রাদেশিক শহর এবং সিছুয়ান প্রদেশের প্রাদেশিক রাজধানী। এটি জনসংখ্যার বিচারে পশ্চিম চীনের তিনটি বৃহত্তম শহরের একটি (ছুংছিং ও সিআনের সাথে)। ২০১৪ সালের হিসাব অনুযায়ী এ শহরে এক কোটির বেশি লোকের বাস ছিল, যা এটিকে একটি অতিমহানগরীর মর্যাদা দিয়েছে। ছেংতু চীনের ৫ম বৃহত্তম শহর। এটি বর্তমানে পশ্চিম চীনের অন্যতম গুরুত্বপূর্ণ অর্থনৈতিক, পরিবহন ও সাংস্কৃতিক কেন্দ্র। শহরটি ছাং চিয়াং নদী (বা ইয়াং সি নদী) ও তার অনেকগুলি উপনদী দ্বারা বিধৌত সিছুয়ান অববাহিকা অঞ্চল নামের একটি পর্বতবেষ্টিত নিম্নাঞ্চলের পশ্চিমে অংশের ছেংতু সমভূমি অঞ্চলে অবস্থিত।  এখানকার অধিবাসীরা মূলত সিছুয়ানীয় ম্যান্ডারিন ভাষায় কথা বলে থাকেন। এখানে অনেক বহু গুরুত্বপূর্ণ আন্তর্জাতিক বহুজাতিক ব্যবসাপ্রতিষ্ঠানের শাখা কার্যালয় আছে। এখানে ছয়টি রেলপথ বা লাইন নিয়ে গঠিত অত্যাধুনিক পাতালরেল ব্যবস্থা আছে, যার আরও ১৫টি লাইন নির্মাণাধীন।  পাদটীকা  তথ্যসূত্র  বিষয়শ্রেণী:চীনের শহর বিষয়শ্রেণী:চীনের প্রাদেশিক রাজধানী বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান
থাম্ব|250px|চিতোরগড়ে সূর্যাস্ত চিতোরগড় জেলা পশ্চিম ভারতের রাজস্থান রাজ্যের একটি জেলা। ঐতিহাসিক চিতোরগড় শহর চিতোরগড় জেলার প্রশাসনিক সদর দফতর।  জেলার আয়তন ১০,৮৫০ বর্গ   কিমি এবং জনসংখ্যা ১৫,৪৪,৩৩৮ (২০১১ সালের আদমশুমারি অনুযায়ী)। জেলাটি মধ্য প্রদেশের নিমচ জেলা দ্বারা একটি বৃহত্তর পশ্চিমাঞ্চল এবং একটি ছোট পূর্ব অংশে বিভক্ত। পশ্চিমাংশটি পূর্বে মধ্য প্রদেশের নিমুচ, মন্দসৌর ও রতলাম জেলা এবং দক্ষিণে রাজস্থানের প্রতাপগড় জেলা, পূর্বে উদয়পুর ও রাজসমন্দ এবং উত্তরে ভিলওয়ারা দ্বারা সীমাবদ্ধ। পূর্ব ও উত্তর অংশ রাজস্থানের ভিলওয়ারা, বুন্দি ও কোটা জেলা দ্বারা বেষ্টিত এবং দক্ষিণ ও পশ্চিম দিক মধ্য প্রদেশের নীমুচ জেলা দ্বারা বেষ্টিত। এই জেলা ১০টি তহসিলে বিভক্ত। তহসিলগুলি হলো - চিত্তোরগড়, রশ্মি, গঙ্গার, বেগুন, কাপাসন, রাওয়াতভাটা, দুঙ্গলা, ভাদেশার, বারী সদরী ও নিম্বাহেরা।   অর্থনীতি  ২০০৬ সালে পঞ্চায়েতি রাজ মন্ত্রক চিত্তোরগড়কে দেশের ২৫০টি পিছিয়ে পড়া জেলার অন্যতম (মোট ৬৪০টির মধ্যে) হিসাবে উল্লেখ করেছে। এটি রাজস্থানের বারোটি জেলার মধ্যে একটি, যা বর্তমানে পশ্চাৎপদ অঞ্চল অনুদান তহবিল কর্মসূচির (বিআরজিএফ) থেকে তহবিল প্রাপ্ত।   জনসংখ্যার উপাত্ত   ২০১১ সালের আদমশুমারি অনুসারে চিতোরগড় জেলার জনসংখ্যা ১৫,৪৪,৩৯২, যা গ্যাবোন  বা মার্কিন যুক্তরাষ্ট্রের হাওয়াই রাজ্যের সমান সমান। সংখ্যার হিসাবে জেলাটি ভারতে ৩২৩ তম স্থান  (মোট ৬৪০ এর মধ্যে ) পেয়েছে। জেলাটির জনসংখ্যার ঘনত্ব ।  ২০০১-২০১১ এর দশকে এর জনসংখ্যা বৃদ্ধির হার ছিল ১৬.০৯%। চিতোরগড় জেলার লিঙ্গ অনুপাত ১০০০ জন পুরুষ প্রতি ৯৭০ জন মহিলা এবং সাক্ষরতার হার ৬২.৫১%।  ভারতের ২০১১ সালের আদমশুমারির সময়ে, জেলার ৯৮.৪০% জনগণ হিন্দি ভাষায় কথা বলেছিলেন এবং জেলার ০.৫৮% মানুষের প্রথম ভাষা ছিল উর্দু।2011 Census of India, Population By Mother Tongue    আগ্রহের জায়গা  ডান|থাম্ব|150x150পিক্সেল| ভিতরে চিতোরগড় দুর্গ থাম্ব|200x200পিক্সেল| চিতোরগড় দুর্গের ভিতরে মন্দির   চিতোরগড় দুর্গ  চিতোর দুর্গটি ১৮০ মিটার উচু পাহাড়ে  জমি জুড়ে বিস্তৃত। এটি খ্রিস্টীয় ৭ম শতাব্দীতে মৌর্যদের দ্বারা নির্মিত হয়েছিল। একটি বিশ্বাস আছে যে এটি পঞ্চ পাণ্ডবদের ভীম দ্বারা নির্মিত হয়েছিল। এই দুর্গটি ছিল গোরা, বাদল, রানা কুম্ভ, মহারাণা প্রতাপ, জয়মাল, পট্টা প্রভৃতি অনেক মহান ভারতীয় যোদ্ধার দুর্গ।   কালিকা মাতার মন্দির  কালিকা মাতার মন্দিরটি মূলত ৮ম শতাব্দীতে সূর্য দেবতার জন্য নির্মিত হয় এবং পরে ১৪তম শতাব্দীতে কালী মা দেবীর মন্দিরে রূপান্তরিত হয়। নবরাত্রির উৎসবের দিনগুলিতে মেলার আয়োজন করা হয় এবং বিভিন্ন স্থান থেকে তীর্থযাত্রীরা এখানে মন্দিরে প্রার্থনার জন্য  আসেন।   আরও দেখুন   চিতোর দুর্গ   রাজস্থানে পর্যটন   তথ্যসূত্র    বহিঃসংযোগ   চিতোরগড় জেলার অফিসিয়াল ওয়েবসাইট  বিষয়শ্রেণী:রাজস্থানের জেলা বিষয়শ্রেণী:চিতোরগড় জেলা বিষয়শ্রেণী:১৯৪৮-এ প্রতিষ্ঠিত রাষ্ট্র ও অঞ্চল
কানাডিয়ান সেন্টার ফর জেন্ডার অ্যান্ড সেক্সুয়াল ডাইভার্সিটি (সিসিজিএসডি) অথবা কানাডিয়ান লিঙ্গ ও যৌন বৈচিত্র্য কেন্দ্র কানাডার এক দাতব্য সংস্থা যা ২০০৫ থেকে ২০২৪ সাল পর্যন্ত স্বক্রিয় ছিল। সিসিজিএসডি কানাডার স্কুল এবং অন্যান্য স্থানে তাদের প্রচারের মাধ্যমে এলজিবিটিকিউ সম্প্রদায়ের প্রতি পীড়ন ও বৈষম্যের কথা জনসমাজে জানানো হচ্ছে। এছাড়া তারা সমকামভীতি বন্ধ করার জন্যও কাজ করেছে। সিসিজিএসডি ২০২৪ সালের অক্টোবরে তাদের কার্যক্রম বন্ধ করে দেয়। https://web.archive.org/web/20241007121031/https://ccgsd-ccdgs.org//   ইতিহাস  সিসিজিএসডি আগে মূলত জার'স ভিসন  নামে পরিচিত ছিল। ২০০৫ সালে ছয় সদস্য একত্রিত হয়ে এই সংস্থা প্রতিষ্ঠা করে।  প্রথমে এই সংস্থাটি কানাডার বিভিন্ন স্কুলে সমকামী সম্প্রদায়ের প্রতি পীড়নের কথা প্রচার করে এবং তার পাশাপাশি সমকামভীতী দূর করার জন্য বিভিন্ন কর্মসূচি গ্রহন করে।   ২০১৫ সালের মার্চ মাসে সংস্থাটির নাম পরিবর্তন করে কানাডিয়ান সেন্টার ফর জেন্ডার অ্যান্ড সেক্সুয়াল ডাইভার্সিটি (সিসিজিএসডি) রাখা হয়।  ২০২৪ সালের অক্টোবরে, সিসিজিএসডি দেউলিয়া হয়ে পরে এবং তাদের কার্যক্রম বন্ধের ঘোষণা দেয়। https://ccgsd-ccdgs.org/   সিসিজিএসডি-এর কাজ  কানাডিয়ান সেন্টার ফর জেন্ডার অ্যান্ড সেক্সুয়াল ডাইভার্সিটি বিভিন্ন স্কুলে শিক্ষার্থী, কর্মী এবং বৃহত্তর সম্প্রদায়কে বুলিং, বৈষম্য, সমকামভীতি এবং ট্রান্সফোবিয়া সম্পর্কে সচেতন করত। তারা বিভিন্ন কর্মশালা, সম্মেলন, প্রশিক্ষণ, পেশাদার উন্নয়ন এবং যুব উদ্যোগের আয়োজন করে।  ২০০৭ সালে, সংস্থার তরুণরা ডেভিড শেফার্ড এবং ট্র্যাভিস প্রাইসের দ্বারা অনুপ্রাণিত হয়ে আন্তর্জাতিক গোলাপী দিবস (সমকামী সম্প্রদায়ের উৎসব) শুরু করে।  এই উদ্যোগটি স্কুলে এবং বিভিন্ন সম্প্রদায়এর মধ্যে পীড়ন বন্ধের জন্য যুবসমাজের গৃহীত পদক্ষেপগুলিকে সমর্থন করত।   ২০১২ সালে, ৮০ লক্ষেরও বেশি মানুষ আন্তর্জাতিক গোলাপী দিবসে অংশগ্রহণ করেছিল।    গে সোয়েটার  ২৪শে মার্চ, ২০১৫ তারিখে, সিসিজিএসডি দ্য গে সোয়েটার প্রকল্প চালু করে। এখানে এলজিবিটি সম্প্রদায়ের বিভিন্ন মানুষদের দান করা  চুল দিয়ে সুতা তৈরি করা হয় এবং সেই সুতা দিয়ে বোনা হয় একটি সোয়েটার, যার নাম হয়েছিল গে সোয়েটার। এই প্রকল্পটি ব্যাপক প্রচার পায়। প্রকল্পের ইউটিউব ভিডিওটি প্রকাশ করার ৪৮ ঘন্টার মধ্যে বহু লোক (প্রায় ৪৫,০০০ জন) এটি দেখেন।    তথ্যসূত্র   বিষয়শ্রেণী:২০০৫-এ প্রতিষ্ঠিত সংগঠন
কট্টা সুব্রামণ্য নাইডু (জন্ম: ১৯৬০) ভারতীয় জনতা পার্টির একজন ভারতীয় রাজনীতিবিদ। ২০০৮ সালের কর্ণাটক বিধানসভা নির্বাচনে তিনি বেঙ্গালুরু এলাকার হেবল আসন থেকে জয়লাভ করেছিলেন। তিনি বি. এস, ইয়েদিউরাপ্পার অধীনে মন্ত্রী ছিলেন।  এর আগে ১৯৯৯ ও ২০০৪ সালের নির্বাচনেও তিনি শিবাজীনগর আসন থেকে জিতেছিলেন।    তথ্যসূত্র   বিষয়শ্রেণী:১৯৬০-এ জন্ম বিষয়শ্রেণী:জীবিত ব্যক্তি বিষয়শ্রেণী:কর্ণাটকের ভারতীয় জনতা পার্টির রাজনীতিবিদ বিষয়শ্রেণী:কর্ণাটক বিধানসভার সদস্য ২০০৪-২০০৭ বিষয়শ্রেণী:কর্ণাটক বিধানসভার সদস্য ২০০৮-২০১৩ বিষয়শ্রেণী:ভারতীয় সরকারি কর্মকর্তা
শ্যামমোহিনী দেবী (১০ ফেব্রুয়ারি ১৮৮৭ - ২৬ ফেব্রুয়ারি ১৯৮০) নিখিল ভারত নারীশিক্ষা পরিষদের প্রতিষ্ঠাত্রী ও স্ত্রীশিক্ষা বিস্তারসহ ভারতের স্বাধীনতা আন্দোলনের এক অগ্রণী ব্যক্তিত্ব ।  জন্ম ও প্রারম্ভিক জীবন  শ্যামমোহিনী দেবীর জন্ম অধুনা বাংলাদেশের পাবনার করঞ্জা গ্রামের চৌধুরী জমিদার পরিবারে । ১০ বৎসর বয়সে প্রাথমিক পরীক্ষায় রাজশাহী বিভাগে প্রথম হন। কিন্তু মাত্র ১২ বৎসর বয়সেই ঢাকার সুরেন্দ্রনাথ মৈত্রর সঙ্গে বিবাহ হয়। তবে স্বামীর সহায়তায় নানা বিষয়ে পড়াশোনা করেন। ষোল বৎসর বয়সে বিধবা হয়ে স্ত্রীশিক্ষা বিস্তারে আত্ম নিয়োগ করেন। নিজের সম্পত্তি ও অলঙ্কার বিক্রি করে করঞ্জায়, পাবনা জেলায়  ও স্বামীর গ্রামে অনেকগুলি অবৈতনিক বিদ্যালয় স্থাপন করেন। নিজেও সেই বিদ্যালয় সমূহে পড়াতেন।   কলকাতায় পরবর্তী জীবনে  কলকাতায় এসে পরবর্তীকালে  ১৯২৩ খ্রিস্টাব্দে ব্রাহ্ম ট্রেনিং স্কুল থেকে প্রথম স্থান অধিকার করে সিনিয়ার ট্রেনিং পাশ করেন।লেডি অবলা বসু তাঁকে তার প্রতিষ্ঠিত নারী শিক্ষা সমিতি পরিচালিত বিদ্যালয় সমূহে পরিদর্শিকার দায়িত্ব দেন। কিন্তু অসুস্থতার কারণে কিছু দিন পর পরিদর্শিকার কাজ ছেড়ে ব্রাহ্ম বালিকা বিদ্যালয়ে যোগ দেন। সেই সঙ্গে একটি কর্পোরেশন স্কুলের প্রধান শিক্ষিকা এবং ব্রাহ্ম ট্রেনিং স্কুলের সুপারিনটেন্ডন্ট এর কাজও করতেন। সেই সাথে মেয়েদের লাঠি-ছোরা খেলা,যুযুৎসু ইত্যাদি শেখানোর জন্য 'দীপালী সংঘ' প্রতিষ্ঠা করেন। বিপ্লবী পুলিন দাস এই সংঘে শেখাতেন।  শ্যামমোহিনীর চেষ্টাতে ১৯২৬ খ্রিস্টাব্দে পাবনার এম.ই স্কুলটি হাই স্কুলে উন্নীত হয়। স্কুলটির খরচের অনেকখানি অংশ তিনি বহন করতেন। ১৯২৯ খ্রিস্টাব্দে স্কুলের কাজ ছেড়ে অসহযোগ আন্দোলনে যোগ দেন। মহিলা সমিতি গঠন করে চরকা,খদ্দর প্রচার বিলাতিদ্রব্য বর্জনে মহিলাদের উৎসাহিত করেন। এই সময়ে  তিনি 'তিলক স্বরাজ' ফান্ডে নগদ ও অলঙ্কারে ২০ হাজার টাকা চাঁদা তুলে দেন। পাবনায় লবণ আইন অমান্য আন্দোলনের অংশ নেন।  নারীশিক্ষা বিস্তারে অবদান  পরে ১৯৩১ খ্রিস্টাব্দে লেডি অবলা বসুর আহ্বানে কলকাতায় এসে নারী শিক্ষা সমিতির সুপারিনটেন্ডন্টের পদ গ্রহণ করেন এবং সমিতির নানা গঠনমূলক কাজে লেডি অবলা বসুকে সাহায্য করেন। ১৯৩৪ খ্রিস্টাব্দে অল্প কয়েকটি ছাত্রী নিয়ে স্থাপন করেন 'বাণীপীঠ' গার্লস হাই স্কুল । ওই বছরই বয়স্কাদের জন্য শর্ট ম্যাট্রিক স্কুল এবং ক্রমে ক্রমে জুনিয়র ও সিনিয়র ট্রেনিং সেন্টার, প্রাইমারি স্কুল, ইন্ডাস্ট্রিয়াল স্কুল এবং ছাত্রীনিবাস খোলেন। ১৯৩৫ খ্রিস্টাব্দে অনুরূপা দেবীকে সভানেত্রী করে তিনি নিখিল ভারত নারী শিক্ষা পরিষদ গঠন করে স্কুলগুলিকে তার অন্তর্ভুক্ত করেন যাতে মেয়েরা শিক্ষিত, উপার্জনক্ষম ও আত্নির্ভরশীল হতে পারে। 'কাশী বিশ্বনাথ মঞ্চ' নামে একটি সাংস্কৃতিক প্রতিষ্ঠান তার উদ্যোগ স্থাপিত হয় ।  মৃত্যু  শ্যামমোহিনী দেবী ১৯৮০ খ্রিস্টাব্দে ২৬ শে ফেব্রুয়ারি প্রয়াত হন।  তথ্যসূত্র  সুবোধচন্দ্র সেনগুপ্ত ও অঞ্জলি বসু সম্পাদিত সাহিত্য সংসদ কলকাতা প্রকাশিত সংসদ বাঙালি চরিতাভিধান প্রথম খণ্ড সংশোধিত পঞ্চম সংস্করণ তৃতীয় মুদ্রণ পৃষ্ঠা সংখ্যা ৭২৭-৭২৮ আইএসবিএন ৯৭৮-৮১-৭৯৫৫-১৩৫-৬  বিষয়শ্রেণী:১৮৮৭-এ জন্ম বিষয়শ্রেণী:১৯৮০-এ মৃত্যু বিষয়শ্রেণী:ভারতীয় স্বাধীনতা কর্মী বিষয়শ্রেণী:পাবনা জেলার ব্যক্তি বিষয়শ্রেণী:বাঙালি সমাজসেবক
বগুড়া-৪ হল বাংলাদেশের জাতীয় সংসদের ৩০০টি নির্বাচনী এলাকার একটি। এটি বগুড়া জেলায় অবস্থিত জাতীয় সংসদের ৩৯নং আসন।  সীমানা বগুড়া-৪ আসনটি বগুড়া জেলার কাহালু উপজেলা ও নন্দীগ্রাম উপজেলা নিয়ে গঠিত।   ইতিহাস  স্বাধীনতার পর নতুন বাংলাদেশে প্রথম সাধারণ নির্বাচন ১৯৭৩ সালে আয়োজনের সময় বগুড়া-৪ সংসদীয় আসনটি তৈরি করা হয়েছিল।  ২০০৮ সালের সাধারণ নির্বাচনের আগে, নির্বাচন কমিশন ২০০১ সালের আদমশুমারির প্রকাশিত জনসংখ্যার পরিবর্তন প্রতিফলিত করার জন্য নির্বাচনী সীমানা পুনঃনির্ধারণ করেছিল। ফলে ২০০৮ সালের নির্বাচনে এ আসনের সীমানা পরিবর্তন হয়েছিল।   নির্বাচিত সাংসদ  নির্বাচন সদস্য দল ১৯৭৩ মোজাফ্ফর হোসেন বাংলাদেশ আওয়ামী লীগ ১৯৭৯ একেএম মতিয়ার রহমান প্রামাণিক বাংলাদেশ জাতীয়তাবাদী দলসীমানা পরিবর্তন ১৯৮৬ মামদুদুর রহমান চৌধুরী জাতীয় পার্টি ১৯৯১ আজিজুল হক মোল্লাবাংলাদেশ জাতীয়তাবাদী দল১৯৯৪ উপনির্বাচনজিয়াউল হক মোল্লাবাংলাদেশ জাতীয়তাবাদী দল ফেব্রুয়ারি ১৯৯৬ জিয়াউল হক মোল্লা বাংলাদেশ জাতীয়তাবাদী দল জুন ১৯৯৬ জিয়াউল হক মোল্লাবাংলাদেশ জাতীয়তাবাদী দল২০০১জিয়াউল হক মোল্লাবাংলাদেশ জাতীয়তাবাদী দল ২০০৮ জেড. আই. এম. মোস্তফা আলী বাংলাদেশ জাতীয়তাবাদী দল ২০১৪ এ কে এম রেজাউল করিম তানসেন জাতীয় সমাজতান্ত্রিক দল ২০১৮ মোশারফ হোসেন বাংলাদেশ জাতীয়তাবাদী দল ২০২৩ উপনির্বাচন এ কে এম রেজাউল করিম তানসেন জাতীয় সমাজতান্ত্রিক দল ২০২৪ এ কে এম রেজাউল করিম তানসেন জাতীয় সমাজতান্ত্রিক দল  নির্বাচনী ফলাফল ২০১০-এর দশকে    ২০০০-এর দশকে    ১৯৯০-এর দশকে   টীকা  তথ্যসূত্র   বহিঃসংযোগ  প্রথম আলোতে বগুড়া-৪  বিষয়শ্রেণী:বগুড়া জেলার জাতীয় সংসদীয় আসন বিষয়শ্রেণী:১৯৭৩-এ বাংলাদেশে প্রতিষ্ঠিত
thumb|200px|একজোড়া সাধারণ চেক গামছা গামছা একটি পাতলা, অমসৃণ সূতির তোয়ালে যা ভারতের পূর্বাঞ্চল (পশ্চিমবঙ্গ, বিহার, ওড়িষা) এবং বাংলাদেশের বহুল ব্যবহৃত পোশাক সামগ্রী। স্নানের পর শরীর বা গা মুছতে এটি ব্যবহৃত হয়। গামছা শব্দটি এসেছে বাংলা গা মোছা শব্দ থেকে। অধিকাংশ গামছাতেই চেকের ব্যবহার দেখা যায়। গামছা সাধারণত লাল, কমলা, সবুজ ইত্যাদি রঙের হয়। সেলাই করা বা ছাপা পাড়ের শুধু সাদা গামছা উড়িষ্যাতে রুমাল হিসেবে ব্যবহৃত হয় এবং কখনো গলায় জড়িয়ে রাখা হয়। ভারতীয় উপমহাদেশে তোয়ালের তুলনায় গামছা জনপ্রিয় কেননা এটি ইউরোপীয় ঘরানার তোয়ালের মত মোটা নয়, পাতলা যা এই উপমহাদেশের আর্দ্র আবহাওয়ার সাথে মানানসই।  সমাজের দরিদ্র ও শ্রমিক শ্রেণির মানুষজন গামছাকে পরিধেয় বস্ত্র হিসেবেও ব্যবহার করে।  বর্তমানে বাংলাদেশে বিভিন্ন জেলায় গামছা তৈরি হলেও ঝালকাঠি জেলার তৈরি গামছা দেশজুড়ে সমাদৃত। এই গামছা ব্যবহারে যেমন আরাম, তেমনি মজবুত ও টেকসই।   আরও দেখুন   লুঙ্গি  গামোচা   তথ্যসূত্র            বিষয়শ্রেণী:ভারতীয় পোশাক বিষয়শ্রেণী:বাংলাদেশী পোশাক বিষয়শ্রেণী:তাঁতে বোনা কাপড় বিষয়শ্রেণী:হিন্দু ধর্মীয় পোশাক বিষয়শ্রেণী:তুর্কি পোশাক বিষয়শ্রেণী:ভারতীয় সংস্কৃতি
thumb|মে-লোং-র্দো-র্জে মে-লোং-র্দো-র্জে () (১২৪৩-১৩০৩) র্ন্যিং-মা ধর্মসম্প্রদায়ের এক বৌদ্ধ সাধক ছিলেন, যিনি বি-মা-স্ন্যিং-থিগ তত্ত্ব সম্বন্ধে পণ্ডিত ছিলেন।  সংক্ষিপ্ত জীবনী মে-লোং-র্দো-র্জে ১২৪৩ খ্রিষ্টাব্দে তিব্বতের দ্রাক উপত্যকায় জন্মগ্রহণ করেন। নয় বছর বয়সে তিনি ঝা-লুং-পা () এবং সে-লুং-পা () নামক দুই ভিক্ষুর নিকট শিক্ষার্থীর শপথ গ্রহণ করেন। ষোল বছর বয়সে তিনি অষ্টসহস্রিকা প্রজ্ঞাপারমিতা অধ্যয়ন করেন এবং মধ্য ও দক্ষিণ তিব্বতের বিভিন্ন অংশে সাধনায় লিপ্ত হন। তিনি 'খ্রুল-ঝিগ-সেং-গে-র্গ্যাব-পা নামক র্ন্যিং-মা ধর্মসম্প্রদায়ের এক সাধকের নিকট বি-মা-স্ন্যিং-থিগ নামক তত্ত্ব সম্বন্ধে শিক্ষা গ্রহণ করেন। এছাড়াও তিনি সেং-গে-রাস-পা (), 'খ্রুল-ঝিগ-দার-মা (), স্প্রুল-স্কু-র্গ্যা-ম্ত্শো () প্রভৃতি পণ্ডিতের নিকট শিক্ষালাভ করেন। বিমলমিত্র রচিত গ্রাগ্স-য়াং-দ্জোং () নামক অতিযোগ তত্ত্ব বিষয়ক গ্রন্থটিকে তিনি আবিষ্কার করেন, যা পরবর্তীকালে মে-লোং-স্ন্যিং-থিগ () নামে পরিচিত হয়। এই গ্রন্থ ঊনবিংশ শতাব্দীতে 'জাম-দ্ব্যাংস-ম্খ্যেন-ব্র্ত্সে'-দ্বাং-পো () পুনরায় আবিষ্কার করেন। মে-লোং-র্দো-র্জের সর্বাপেক্ষা উল্লেখযোগ্য শিষ্য ছিলেন রিগ-'দ্জিন-কু-মা-রা-রা-দ্জা।  তথ্যসূত্র  আরো পড়ুন  Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, pp. 566–568. Bradburn, Leslie, ed. Masters of the Nyingma Lineage. Cazadero: Dharma Publications, p. 146. Roerich, George, trans. 1996. The Blue Annals. 2nd ed. Delhi: Motilal Banarsidas, pp. 196–197.  বিষয়শ্রেণী:গ্তের-স্তোন বিষয়শ্রেণী:১২৪৩-এ জন্ম বিষয়শ্রেণী:১৩০৩-এ মৃত্যু
জশুয়া লিয়াম ওয়াইন্ডার (, ; জন্ম: ২ মে ২০০৫; জশুয়া ওয়াইন্ডার নামে সুপরিচিত) হলেন একজন মার্কিন পেশাদার ফুটবল খেলোয়াড়। তিনি বর্তমানে পর্তুগালের পেশাদার ফুটবল লিগের শীর্ষ স্তর প্রিমেইরা লিগার ক্লাব বেনফিকার হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ২০২২ সালে, ওয়াইন্ডার মার্কিন যুক্তরাষ্ট্র অনূর্ধ্ব-১৭ দলের হয়ে মার্কিন যুক্তরাষ্ট্রের বয়সভিত্তিক পর্যায়ে অভিষেক করেছেন।  প্রারম্ভিক জীবন জশুয়া লিয়াম ওয়াইন্ডার ২০০৫ সালের ২রা মে তারিখে মার্কিন যুক্তরাষ্ট্রের কেন্টাকিতে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ওয়াইন্ডার মার্কিন যুক্তরাষ্ট্র অনূর্ধ্ব-১৭, মার্কিন যুক্তরাষ্ট্র অনূর্ধ্ব-১৯ এবং মার্কিন যুক্তরাষ্ট্র অনূর্ধ্ব-২০ দলের হয়ে খেলার মাধ্যমে মার্কিন যুক্তরাষ্ট্রের প্রতিনিধিত্ব করেছেন। ২০২২ সালের ৬ই ফেব্রুয়ারি তারিখে তিনি  মার্কিন যুক্তরাষ্ট্র অনূর্ধ্ব-১৭ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ              বিষয়শ্রেণী:২০০৫-এ জন্ম বিষয়শ্রেণী:জীবিত ব্যক্তি বিষয়শ্রেণী:মার্কিন ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পোর্ট লিসবোয়া বেনফিকার খেলোয়াড় বিষয়শ্রেণী:প্রিমেইরা লিগার খেলোয়াড় বিষয়শ্রেণী:মার্কিন যুক্তরাষ্ট্রের আন্তর্জাতিক যুব ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-১৭ আন্তর্জাতিক ফুটবলার বিষয়শ্রেণী:মার্কিন যুক্তরাষ্ট্রের অনূর্ধ্ব-২০ আন্তর্জাতিক ফুটবলার বিষয়শ্রেণী:স্পোর্ট লিসবোয়া বেনফিকা বি-এর খেলোয়াড় বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:লিগা পর্তুগাল ২-এর খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
লোক রাজ পার্টি হিমাচল প্রদেশ (পিপলস রুল পার্টি হিমাচল প্রদেশ) ১৯৭০ এর দশকের শুরুতে ভারতের হিমাচল প্রদেশ রাজ্যের একটি রাজনৈতিক দল ছিল। এলআরপি ১৯৬৭ সালে ঠাকুর সেন নেগি এবং জয় বিহারী লাল খাচি দ্বারা প্রতিষ্ঠিত হয়েছিল।  এলআরপি ১৯৭১ সালের লোকসভা নির্বাচনে এবং ১৯৭২ সালের রাজ্য বিধানসভা নির্বাচনে প্রতিদ্বন্দ্বিতা করেছিল।  ১৯৭২ সালের বিধানসভা নির্বাচনে এলআরপি ৬৮টি আসনের মধ্যে ১৬টিতে প্রার্থী দিয়েছিল। নির্বাচিত হয়েছেন দুজন। দলটি মোট ৪৪,০৬৭ ভোট পেয়েছে (রাজ্যের মোট প্রাপ্ত ভোটের ৫.০২%)।   তথ্যসূত্র   বিষয়শ্রেণী:১৯৬৭-এ প্রতিষ্ঠিত রাজনৈতিক দল বিষয়শ্রেণী:হিমাচল প্রদেশের বিলুপ্ত রাজনৈতিক দল বিষয়শ্রেণী:১৯৬৭-এ হিমাচল প্রদেশে প্রতিষ্ঠিত
ফ্রাঙ্কলিন শৈল্য অহঙ্গামা (; জন্ম: ১৪ সেপ্টেম্বর, ১৯৫৯) কলম্বো এলাকায় জন্মগ্রহণকারী সাবেক শ্রীলঙ্কান আন্তর্জাতিক ক্রিকেটার, কোচ ও ধারাভাষ্যকার।http://www.espncricinfo.com/magazine/content/story/598345.html শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৮৫ সালে সংক্ষিপ্ত সময়ের জন্যে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর শ্রীলঙ্কান ক্রিকেটে সিংহলীজ স্পোর্টস ক্লাব দলের প্রতিনিধিত্ব করেন। দলে তিনি মূলতঃ বামহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন শৈল্য অহঙ্গামা।   খেলোয়াড়ী জীবন  ১৯৮৫-৮৬ মৌসুম থেকে ১৯৯৫-৯৬ মৌসুম পর্যন্ত শৈল্য অহঙ্গামা’র প্রথম-শ্রেণীর খেলোয়াড়ী জীবন চলমান ছিল। ১৯৮৫-৮৬ মৌসুমে শ্রীলঙ্কান কোল্টসের পক্ষে প্রথম-শ্রেণীর ক্রিকেটে অভিষেক পর্ব সম্পন্ন হয় তার।  সমগ্র খেলোয়াড়ী জীবনে তিনটিমাত্র টেস্ট ও একটিমাত্র একদিনের আন্তর্জাতিকে অংশগ্রহণ করেছেন শৈল্য অহঙ্গামা। ৩০ আগস্ট, ১৯৮৫ তারিখে কলম্বোয় সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১৪ সেপ্টেম্বর, ১৯৮৫ তারিখে ক্যান্ডিতে একই দলের বিপক্ষে সর্বশেষ টেস্টে অংশ নেন তিনি। এরপর, ২৫ অক্টোবর, ১৯৮৫ তারিখে লাহোরে স্বাগতিক পাকিস্তানের বিপক্ষে নিজস্ব একমাত্র ওডিআইয়ে অংশ নেন।  শ্রীলঙ্কার টেস্ট দলে হঠাৎ আলোর ঝলকানির ন্যায় শৈল্য অহঙ্গামা’র অন্তর্ভূক্তি ঘটেছিল। প্রথম-শ্রেণীর ক্রিকেটে অভিষেক ঘটার দুই সপ্তাহ পরই ভারতের বিপক্ষে টেস্ট খেলার জন্যে তাকে দলে নেয়া হয়। নিজস্ব চতুর্থ বলেই মোহাম্মদ আজহারউদ্দীনকে আউট করে প্রথম উইকেটের সন্ধান পান। খেলায় তিনি ১০৯ রান খরচায় ৫ উইকেট লাভ করেছিলেন। ক্যান্ডিতে তৃতীয় টেস্টে ব্যক্তিগত সেরা বোলিং পরিসংখ্যান ৫/৫২ গড়েন। তিন টেস্টের ঐ সিরিজে ১৯.৩৩ গড়ে ১৮ উইকেট দখল করেন।   অবসর  খেলোয়াড়ী জীবনে আঘাত তার নিত্যসঙ্গী ছিল। ক্রমাগত আঘাতের কারণে আন্তর্জাতিক ক্রিকেট থেকে অবসর গ্রহণ করতে বাধ্য হন। টেস্ট ক্রিকেটে শ্রীলঙ্কার সীমিত আকারের অংশগ্রহণ ও ক্রমবর্ধমান আঘাতের কারণে আর খেলতে পারেননি। ১৯৮৮ ও ১৯৯১ সালে ইংল্যান্ড গমন করলেও আর কোন টেস্টে তাকে অংশগ্রহণের সুযোগ দেয়া হয়নি।  খেলোয়াড়ী জীবন থেকে অবসর গ্রহণের পর সম্প্রচার জগতে প্রবেশ করেন ও টেলিভিশন ধারাভাষ্যকারের ভূমিকায় অবতীর্ণ হন। এরপর মেলবোর্ন স্পোর্টস স্টেডিয়ামে ক্রিকেট কোচ হিসেবে নিযুক্তি লাভ করেন।  ব্যক্তিগত জীবনে বিবাহিত তিনি। সোনিয়া নাম্নী এক রমণীর পাণিগ্রহণ করেন। এ দম্পতির দুই কন্যা - সেরেতা ও সেলেনা রয়েছে।   পরিসংখ্যান  শৈল্য অহঙ্গামা'র টেস্টে ৫-উইকেট লাভ #পরিসংখ্যান খেলা প্রতিপক্ষ মাঠ  শহরদেশ সাল ১  ৫/৫২  ৩     অ্যাসগিরিয়া স্টেডিয়াম  ক্যান্ডি  শ্রীলঙ্কা  ১৯৮৫   তথ্যসূত্র    আরও দেখুন   জয়ন্ত অমরসিংহে  ললিত কালুপেরুমা  সিংহলীজ স্পোর্টস ক্লাব  শ্রীলঙ্কান টেস্ট ক্রিকেটারদের তালিকা  শ্রীলঙ্কান একদিনের আন্তর্জাতিক ক্রিকেটারদের তালিকা   বহিঃসংযোগ      ক্রিকবাজে শৈল্য অহঙ্গামা  বিষয়শ্রেণী:১৯৫৯-এ জন্ম বিষয়শ্রেণী:জীবিত ব্যক্তি বিষয়শ্রেণী:শ্রীলঙ্কান ক্রিকেটার বিষয়শ্রেণী:শ্রীলঙ্কার টেস্ট ক্রিকেটার বিষয়শ্রেণী:শ্রীলঙ্কার একদিনের আন্তর্জাতিক ক্রিকেটার বিষয়শ্রেণী:শ্রীলঙ্কান ক্রিকেট ধারাভাষ্যকার বিষয়শ্রেণী:সিংহলিজ স্পোর্টস ক্লাবের ক্রিকেটার বিষয়শ্রেণী:অস্ট্রেলীয় ক্রিকেট কোচ বিষয়শ্রেণী:অস্ট্রেলিয়ায় শ্রীলঙ্কান অভিবাসী বিষয়শ্রেণী:কলম্বো থেকে আগত ক্রিকেটার
ইংল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা নভেম্বর থেকে ডিসেম্বর ২০২০-এ অনুষ্ঠিত হয়।   দলীয় সদস্য ওডিআইটি২০আই কুইন্টন ডি কক (অধিঃ, উইঃ)  তেম্বা বাভুমা  জুনিয়র দালা  ফাফ দু প্লেসিস  বিয়র্ন ফরটুইন  বিউরেন হেনড্রিক্স  রিজা হেনড্রিক্স  হেইনরিখ ক্লাসেন  জর্জ লিন্ডে  কেশব মহারাজ  জানেম্যান মালান  ডেভিড মিলার  লুঙ্গি এনগিডি  অ্যানরিখ নরকিয়া  অ্যান্ডিল ফেহলাকওয়াইও  ডোয়েন প্রিটোরিয়াস  কাগিসো রাবাদা  তাব্রাইজ শামসী  লুথো সিপামলা  জেজে স্মাটস  গ্লেন্টন স্টার্ম্যান  পাইট ফন বিলজোন  রাসি ফন ডার ডাসেন  কাইল ভেরেইন ইয়ন মর্গ্যান (অধিঃ)  মঈন আলী  জনি বেয়ারস্টো  স্যাম বিলিংস  জস বাটলার (উইঃ)  টম কারেন  লুইস গ্রেগরি  লিয়াম লিভিংস্টোন  আদিল রশিদ  জো রুট  জেসন রয়  অলি স্টোন  রিস টপলি  ক্রিস উকস  মার্ক উড কুইন্টন ডি কক (অধিঃ, উইঃ)  তেম্বা বাভুমা  জুনিয়র দালা  ফাফ দু প্লেসিস  বিয়র্ন ফরটুইন  বিউরেন হেনড্রিক্স  রিজা হেনড্রিক্স  হেইনরিখ ক্লাসেন  জর্জ লিন্ডে  কেশব মহারাজ  জানেম্যান মালান  ডেভিড মিলার  লুঙ্গি এনগিডি  অ্যানরিখ নরকিয়া  অ্যান্ডিল ফেহলাকওয়াইও  ডোয়েন প্রিটোরিয়াস  কাগিসো রাবাদা  তাব্রাইজ শামসী  লুথো সিপামলা  জেজে স্মাটস  গ্লেন্টন স্টার্ম্যান  পাইট ফন বিলজোন   রাসি ফন ডার ডাসেন  কাইল ভেরেইন ইয়ন মর্গ্যান (অধিঃ)  মঈন আলী  জোফ্রা আর্চার  জনি বেয়ারস্টো  স্যাম বিলিংস  জস বাটলার (উইঃ)  স্যাম কারেন  টম কারেন  ক্রিস জর্দান  দাউদ মালান  আদিল রশিদ  জেসন রয়  বেন স্টোকস  রিস টপলি  মার্ক উড  প্র্যাকটিস ম্যাচ  টি২০আই সিরিজ ১ম টি২০আই  ২য় টি২০আই  ৩য় টি২০আই  ওডিআই সিরিজ ১ম ওডিআই  ২য় ওডিআই  ৩য় ওডিআই  তথ্যসূত্র  বহিঃসংযোগ  বিষয়শ্রেণী:২০২০-এ ইংরেজ ক্রিকেট বিষয়শ্রেণী:২০২০-এ দক্ষিণ আফ্রিকান ক্রিকেট বিষয়শ্রেণী:২০২০–২১ আন্তর্জাতিক ক্রিকেট প্রতিযোগিতা বিষয়শ্রেণী:ইংল্যান্ড ক্রিকেট দলের দক্ষিণ আফ্রিকা সফর
বাব সেমারিন (        ) হল  মরক্কোর পুরাতন শহর ফেজের অন্তর্গত ফেস এল-জিদিদের দক্ষিণ পাশের স্মারক গেট।   ইতিহাস  ফেস এল-জিদিদের দক্ষিণ পাশের আদি ফটকটির নাম ছিল বাব 'ওয়ুন সানহাজা অর্থাৎ  ("সানহাজার (জলের) উৎসের দ্বার")। এটির বর্তমান নাম, বাব সেমারিন, যার অর্থ "ফেরিয়ারদের দরজা"। এটি মূলত কাছাকাছি অবস্থিত ফেরিয়ারদের দোকানগুলিকে বোঝায়। এই গেটটি ১২৭৬ সালে মেরিনিড সুলতান আবু ইউসুফ ইয়াকুব কর্তৃক নির্মাণকৃত ফেস এল-জিদিদের মূল ভিত্তির অংশ ছিল। সুলতান আবু ইউসুফ ইয়াকুব ফেস এল-বালি থেকে পৃথক একটি নতুন রাজকীয় রাজধানী হিসেবে শহরটি নির্মাণ করেছিলেন। শহরটি অত্যন্ত সুরক্ষিত ছিল।এর পূর্ব দিকে পুরাতন শহরের দিকে মুখ করে দুটি প্রাচীর ছিল, যা স্থানীয় জনগণের প্রতি মেরিনিড সুলতানদের  সতর্কতার ইঙ্গিত দেয়। বাব সেমারিন মূলত শহরের দক্ষিণ পাশের প্রবেশপথ ছিল।কিন্তু ,পরবর্তী সময়ে এর দক্ষিণ দিকে আরেকটি জেলা (যা পরে ইহুদি মেল্লাহরা দখল করে নেয়) তৈরি করা হয়েছিল।এর ফলে এটি শহরের সীমানা  দেয়াল হিসেবে বিবেচিত হতে থাকে। এই গেটটি থেকেই মূল সউক রাস্তা শুরু হয়েছিল।সউক রাস্তা বর্তমানে গ্র্যান্ডে রু ("গ্রেট স্ট্রিট") নামে পরিচিত এরং এ রাস্তাটির উত্তর দিক দিয়ে দার আল-মাখজেন (রাজকীয় প্রাসাদ) এর প্রবেশপথের দিকে যাওয়া যায়। এই রাস্তার পূর্ব দিকে, গেটের কাছের জায়গাটি সম্পূর্ণরূপে শস্যের সাইলো এবং গুদাম হিসাবে ব্যবহার করা হতো।তবে পরবর্তীতে এটি ধীরে ধীরে আবাসিক কাঠামো দ্বারা প্রতিস্থাপিত হয়েছিল।   ১৯২৪ সালে ফরাসি ঔপনিবেশিক শাসনের সময়, এটি বড় যানবাহন প্রবেশ ও বাহিরের জন্য ব্যবহৃত হত। এসময়ে গেটটি ব্যাপকভাবে পরিবর্তন করা হয়েছিল অথবা সম্পূর্ণরূপে পুনর্নির্মাণ করা হয়েছিল বলে ধারণা করা হয়।   স্থাপত্য  প্রথমেদিকে, গেটটির প্রবেশপথটি বাঁকানো ছিল। মধ্যযুগীয় মরক্কোর গেট এবং অন্যান্য মধ্যযুগীয় সামরিক স্থাপত্যে এটি একটি সাধারণ প্রতিরক্ষামূলক বৈশিষ্ট্য ছিল। তবে, বিংশ শতাব্দীর গোড়ার দিকে পরিবর্তনের অংশ হিসেবে এই পথের ভেতরের দেয়ালগুলি ভেঙে ফেলা  হয়েছিল যাতে ছোট যানবাহন চলাচল সহ বড় যানবাহনও সহজে চলাচল করতে পারে। ফলস্বরূপ, আজ গেটটিতে পূর্ববর্তী পথের স্থান জুড়ে একাধিক খিলানপথ সহকারে একটি দ্বৈত প্রবেশপথ রয়েছে। ফটকের মূল প্রবেশপথটির উভয় পাশে প্রতিরক্ষামূলক টাওয়ার রয়েছে। দক্ষিণ দিক অর্থাৎ বাইরের দিক থেকে মুখ করলে ফটকটি শহরের মূল প্রবেশপথটির বাম দিকে থাকে। গেটের বাইরের সম্মুখভাগটি সম্পূর্ণ বন্ধ পলিলোবযুক্ত খিলান দিয়ে সজ্জিত এবং দর্জ-ওয়া-কতাফ মোটিফ (একটি মরোক্কোর মোটিফ যা অস্পষ্টভাবে ফ্লুর-ডি-লিস বা পামেটের সাথে সাদৃশ্যপূর্ণ)-সহ একটি আয়তক্ষেত্রাকার রূপরেখা দিয়ে সজ্জিত।  গেটের প্রবেশপথের ভেতরে একটি পার্শ্ব দরজাও রয়েছে যা আরেকটি প্রবেশপথে খোলে।এটি একটি পুরানো দেয়াল বরাবর পশ্চিম দিকে চলে গেছে এবং এর মাধ্যমে   সরাসরি  রাজপ্রাসাদে প্রবেশ করার সুবিধা পাওয়া যায়। অন্যদিকে,ফটকটির ভেতরে একটি বিশাল খিলানযুক্ত বাজার  হল (ছাদ আচ্ছাদিত বাজার) লক্ষ্য রয়। এটি ২০ শতকে মেরিনিড শস্যভাণ্ডারের স্টাইলে পুনর্নির্মিত হয়েছিল।  চিত্র    তথ্যসূত্র   বিষয়শ্রেণী:মরক্কোর গেট  বিষয়শ্রেণী:মরক্কোর স্থাপত্য  বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:অপর্যালোচিত অনুবাদসহ পাতা